Page:Dialogues, Intended to Facilitate the Acquiring of the Bengali Language.djvu/59

 আচ্ছা ভাই। ইহা কর যদি তবে মুই যাব।

আর দু এক জন তুই ভাই আনিতে পারিস তো সঙ্গে করিয়া আসিবি।

ভাল ভাই। আর দুই জন বাজারে আছে মুই তারদের কাছে যাই যদি নাগাল পাই তবে তাদেরে সঙ্গে করিয়া আনিগে।

তবে শীঘ্ৰ করিয়া তাদের আনগা মুই তোর নেগে ঘরে বসিয়া থাকিলাম ভাই। তুই আন তবে মুই যাই।

আচ্ছা। মুই সকাল আসিব।

ভাল ভাই খবরদার যেন দেরি হয় না।

 

সাজি আমি বড় দায়েতে পড়িয়াছি। তুমি যদি দশ টাকা কর্জ্জ দিয়া রক্ষা কর তবে সে রক্ষা পাই। তা নলে গরু বাছুর মাগ ছেলিয়া সকল রাজায় বেচে নেয়।

তোমার কয় হাল আছে আর জোত কয় বিঘা তোমার মালগুজারি কত লাগে তাহা না বুঝিয়া টাকা কি মতে দিব।

মহাশয় আমার পঁচিশ বিঘা জমি তাহার খাজনা মোক্তা পনেরো টাকা লাগে। তাহার মধ্যে পাঁচ টাকা দিয়াছি এখন বাকি দশ টাকা আছে। অতএব আপনি আমাকে ধানের উপর টাকা দিউন আমি মাঘ মাসে সুদ আধ আনা হিসাব ও যে ভাও ধান বিকায় তাহাহইতে দুই কাঠা ফি টাকায় ধরতা দিব। আপনার টাকার ধান আগে খামারে মাপিয়া দিয়া যাহা পাই তাহা লইয়া যাব।

ভাল টাকা দিচ্ছি কিন্তু নিলু পালকে জামিন দেও।

যে আজ্ঞা মহাশয় তাহার ঠেক কি তিনিও আমার গাঁর মণ্ডল তাহাকে ডাকিয়া খত লিখে দি। 